turjo4nis/wikipedia-bn-dump-20250701 huggingface dataset:
তুমি আমার

তুমি আমার ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন জহিরুল হক ও তমিজউদ্দিন রিজভী। এই ছবির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন জহিরুল হক। আদৃতা চলচ্চিত্রের ব্যানারে চলচ্চিত্রটি প্রযোজিত ও পরিবেশিত হয়। এতে প্রধান চরিত্রে অভিনয় করেছেন সালমান শাহ, শাবনূর, কে এস ফিরোজ প্রমুখ। সালমান শাহের বিপরীতে এটি শাবনূরের প্রথম চলচ্চিত্র। এটি সালমান শাহের দ্বিতীয় চলচ্চিত্র। সালমান শাহের প্রথম চলচ্চিত্র কেয়ামত থেকে কেয়ামতের সাফল্যের পর পরিচালক জহিরুল হক তাকে নিয়ে চলচ্চিত্র নির্মাণের পরিকল্পনা করেন। চলচ্চিত্রটির কিছু অংশ নির্মাণ করার পর তিনি মারা যান। পরে তমিজউদ্দিন রিজভী বাকি কাজ শেষ করেন।

কাহিনী সংক্ষেপ 
আকাশ মেধাবী ছাত্র। তার নোট পরে বন্ধুরা পরীক্ষায় পাস করে। কিন্তু দরিদ্র মায়ের সন্তান আকাশ বন্ধুদের বিভিন্ন জিনিস না বলে ব্যবহার করার জন্য সবাই তাকে একটু সতর্কতার সাথে দেখে। যোগ্যতা থাকা সত্ত্বেও তার রেফেরেন্স না থাকার কারণে চাকরি হয় না। রাতে চোরের মত বাড়ি ঢুকে বাড়িওয়ালি তাগাদা দেয় বলে। এমনি একদিন তার এক বন্ধুর সিডির দোকানে বসে থাকাকালীন তার সাথে ডানার দেখা হয়। তার বন্ধু তাকে সেই দোকানের মালিক হিসেবে পরিচয় করিয়ে দেয় ডানার কাছে। আরেক বন্ধুর হোটেলে আবার ডানার সাথে তার দেখা হয়। সেই বন্ধুও ডানার কাছে তাকে একজন ধনী ব্যক্তি হিসেবে পরিচয় করিয়ে দেয়। এই বন্ধুর মাধ্যমে একজন ধনী ব্যবসায়ীর সাথে তার পরিচয় হয় এবং তিনি তাকে তার গাড়ির ব্যবসায়ের ম্যানেজার নিযুক্ত করেন। ডানার গাড়ি নষ্ট হয়ে গেলে সে তার বাবাকে নিয়ে নতুন গাড়ি কিনতে যায় আকাশের গাড়ির শোরুমে। ডানা আকাশকে এই ব্যবসায়েরও মালিক মনে করে এবং তার বাবার সাথে পরিচয় করিয়ে দেয়। এভাবে তারা ধীরে ধীরে একে অন্যের কাছে আসতে শুরু করে।

ডানার জন্মদিনে তার বাবা তাকে গাড়ি উপহার দেন। আকাশ গাড়ি পৌঁছে দেওয়ার জন্য সেই অনুষ্ঠানে অংশগ্রহণ করেন। এই অনুষ্ঠানে ডানার বাবা তার বন্ধুর ছেলে মাসুমের সাথে তার বিয়ের প্রস্তাব উত্থাপন করেন। ডানা হঠাৎ এই সিধান্তে বিস্মিত হয়। আর আকাশ এতে অভিমান করে অনুষ্ঠান ছেড়ে চলে যায়। পরে ডানা তার বাবা-মাকে বুঝাতে সমর্থ হয় যে সে আকাশকে পছন্দ করে। ডানার বাবা আনিসুর রহমান মেয়ের সিদ্ধান্তকে মেনে নেয় এবং আকাশের বাড়িতে বিয়ের প্রস্তাব নিয়ে যায়। আকাশ তার বন্ধুদের সাহায্যে তাকে বিশিষ্ট ব্যবসায়ী আফজাল চৌধুরীর নাতি হিসেবে ডানার বাবার কাছে উপস্থাপন করেন। আনিসুর রহমান তাদের বিয়ে আয়োজন করেন। কিন্তু বাধ সাধে মাসুম। সে সব গোপন ফাঁস করে দেয়। এতে জেল হয়ে যায় আকাশের। বন্ধুদের সাহায্যে জামিন পেয়ে সে ডানাকে নিয়ে পালিয়ে যায়। সেখানে ঘটতে থাকে নানা ঘটনা।

অভিনয়শিল্পী 
 সালমান শাহ - আকাশ
 শাবনূর - ডানা
 কে এস ফিরোজ - আনিসুর রহমান, ডানার বাবা
 ডন - মাসুম
 মিঠু - মিঠু
 ইদ্রিস
 ববি
 সজীব তাহের
 রাশেদা চৌধুরী - লতা, আকাশের মা
 প্রবীর মিত্র - আকাশের বাবা
 জহিরুল হক - লতার বাবা
 সৈয়দ হাসান ইমাম - আফজাল চৌধুরী, আকাশের দাদা
 মেঘলা - ডানার মা
 নাসরিন - নাসরিন
 রূপা - রূপা
 জামাল - জামাল

সঙ্গীত 
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির। গানে কণ্ঠ দিয়েছেন রুনা লায়লা, সামিনা চৌধুরী, কুমার বিশ্বজিৎ, রুমানা মোর্শেদ কনকচাঁপা, শেখ ইসতিয়াক, ও খান আসিফ আগুন।

গানের তালিকা

তথ্যসূত্র

বহিঃসংযোগ 

 
 

১৯৯৪-এর চলচ্চিত্র
১৯৯০-এর দশকের প্রণয়ধর্মী চলচ্চিত্র
আবু তাহের সুরারোপিত চলচ্চিত্র
জহিরুল হক পরিচালিত চলচ্চিত্র
তমিজউদ্দিন রিজভী পরিচালিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী প্রণয়ধর্মী চলচ্চিত্র
বিহার ধাপ

বিহার ধাপ বগুড়ার শিবগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। স্থানীয় ভাবে এটি তোতারাম পন্ডিতের ধাপ বা তোতারাম পন্ডিতের বাড়ি নামেও পরিচিত।

অবস্থান 
এটি বগুড়ার শিবগঞ্জের বিহার নামক গ্রামে অবস্থিত। এর পশ্চিম ও দক্ষিণ দিক দিয়ে নাগর নদী প্রবাহিত হয়েছে। এটি মহাস্থানগড় থেকে প্রায় চার কি.মি. উত্তর-পশ্চিমে ও ভাসু বিহার থেকে প্রায় এক কি.মি. দূরে অবস্থিত।

ইতিহাস 
বিখ্যাত চীনা পরিব্রাজক হিউয়েন সাং ৬৩৮-৬৪৫ খ্রি. এই সময়কালে বাংলার এই অঞ্চল ভ্রমণ করেন। তিনি মহাস্থানগড় থেকে ৬ কি.মি. পশ্চিমে পো-সি-পো বিহার নামে এক বিহারের কথা উল্লেখ করেছিলেন। ধারণা করা এই বিহার ধাপই সেই পো-সি-পো বিহার।
এখানে ১৯৭৯-১৯৮৬ সাল পর্যন্ত ধারাবাহিকভাবে খনন কাজ চলে। এতে পশ্চিম অংশে পাশাপাশি দুইটি বৌদ্ধ বিহার এবং পূর্ব দিকে একটি মন্দিরের অবকাঠামো আংশিকভাবে উন্মোচিত হয়। পরবর্তীতে ২০০৫-০৬ সালের দিকে পুনরায় খনন কাজ চালানো হয়। তখন পূর্বে আবিস্কৃত মন্দিরের পাশে আরও একটি মন্দিরের ধ্বংসাবশেষের কিয়দংশ উন্মোচিত হয়। দুইটি মন্দিরই উত্তরমুখী।

বিভিন্ন সময়ে খননের ফলে এখানে এক হাজারেরও বেশি বিভিন্ন ধরনের প্রত্নতাত্ত্বিক জিনিসের সন্ধান মিলেছে। এর মধ্যে উল্লেখযোগ্য হল ব্রোঞ্জ নির্মিত ধ্যানমগ্ন বুদ্ধমূর্তি, রৌপ্য মুদ্রা, কাঁচের পুঁতি, ৬০টি পোড়ামাটির ফলক চিত্র, পোড়া মাটির সীল মোহর, ধুপদানী, পিরিচ, মাটির পাত্র, ১০০টি নকশা অঙ্কিত ইট, লোহার পেরেক ইত্যাদি।

প্রথম নির্মাণ যুগের স্থাপত্যকাঠামো ও সংশ্লিষ্ট প্রত্নতাত্ত্বিক জিনিসের বৈশিষ্ট্য বিশ্লেষণের মাধ্যমে এ যুগের কাল নির্ধারণ করা হয় চার অথবা পাঁচ শতক। ধারণা করা হয় দ্বিতীয় ও তৃতীয় নির্মাণকাল ছয় থেকে দশ শতকের। চতুর্থ থেকে পঞ্চম নির্মাণ যুগের স্থাপত্যকর্মে অনেক ক্ষেত্রেই পুরানো ইটের পুনর্ব্যবহার পরিলক্ষিত হয়েছে। আরও ধারণা করা হয় আনুমানিক এগারো থেকে বারো শতক এই সময়ের মাঝামাঝি কোন এক সময়ে এই প্রত্নস্থলটির পতন ঘটে।

অবকাঠামো 
একসময় ঢিবি আকৃতির এই প্রত্নস্থলটি দৈর্ঘ্য প্রায় ২৫০ মিটার এবং প্রস্থ প্রায় ২২০ মিটার এবং ভূমি থেকে প্রায় ২ মিটার উঁচু ছিল। প্রথম পর্যায়ে এটি খননের ফলে উত্তর-দক্ষিণে ৫৭ মিটার এবং পূর্ব-পশ্চিমে ৬১ মিটার দৈর্ঘ্যের একটি বিহার আবিস্কৃত হয়। যার মাঝখানে রয়েছে একটি উন্মুক্ত আঙ্গিনা, যার চারপাশে ৩৭টি ভিক্ষু কক্ষ দেখা যায়। উত্তর এবং দক্ষিণ দিকে ১০টি করে কক্ষ, পূর্ব দিকে ৮টি এবং পশ্চিম দিকে ৯টি কক্ষের অবস্থান পরিলক্ষিত হয়। কক্ষগুলোর প্রাচীরের পুরুত্ব ২ মিটার থেকে ২.৬ মিটার।
এখানে প্রাপ্ত দুই মন্দিরের একটি ছয় ধাপ বিশিষ্ট এবং পূর্ব-পশ্চিমে ৫ মিটার ও উত্তর-দক্ষিণে সম্ভবত ৬ মিটার দীর্ঘ। এর প্রতিটি ধাপ ২৪ সেঃমিঃ চওড়া, ১.৭০ সেঃমিঃ লম্বা এবং ২৭ সেঃমিঃ উঁচু। এর পলেস্তর ২ সেঃমিঃ পুরু এবং ইটের গুঁড়া ও কাদামাটির তৈরি। একে বজ্রলেপ বলে এবং যা বাংলাদেশে এখন পর্যন্ত অন্য কোনো প্রাচীন মন্দির স্থাপত্যে পাওয়া যায় নাই। প্রথম নির্মাণ যুগের এই মন্দির ক্ষতিগ্রস্ত হওয়ায় দ্বিতীয় নির্মাণ যুগে পুরনো এ মন্দিরের সাথে সংযুক্ত করে পশ্চিম পাশে একটি নতুন মন্দির নির্মাণ করা হয় এবং পুরানো মন্দিরটি পুনর্নির্মাণ করা হয়। খনন কাজ এখনো সম্পূর্ণ না হওয়ায় দ্বিতীয় মন্দিরের সম্পূর্ণ অবকাঠামো উন্মোচিত হয়নি।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ

বাংলাদেশের বিহার
বগুড়া জেলার দর্শনীয় স্থান
বগুড়া জেলার প্রত্নতাত্ত্বিক স্থাপনা
ডেবোরা ফ্যালকনার

ডেবোরা ফ্যালকনার () (জন্ম: ১৩ আগস্ট, ১৯৬৫) হলেন একজন আমেরিকান সঙ্গীতশিল্পী এবং সাবেক অভিনেত্রী। তার প্রথম অ্যালবাম এর নাম ছিল আন্ট্যাংগল। তিনি তার দ্বিতীয় অ্যালবাম  ব্রেভ লাইক মি মুক্তি দেন ২২ জুলাই ২০০৩ সালে 'রাভিশ' রেকর্ডস এর মাধ্যমে।

ব্যক্তিগত জীবন 
ফ্যালকনার হলেন হলিউডের আয়রন ম্যান খ্যাত অভিনেতা রবার্ট ডাউনি জুনিয়র এর প্রাক্তন স্ত্রী। ডেটিং এর ৪২ দিন পর, ২৯শে মে ১৯৯২ সালে বিবাহ করেছিলেন। তাদের ছেলে "ইন্ডিও ফ্যালকনার ডাউনি", সেপ্টেম্বর ১৯৯৩ সালে জন্মগ্রহণ করেন। অবশেষে ফ্যালকনার ডাউনিকে ছেড়ে দেন এবং তাদের একমাত্র ছেলেকে তার সঙ্গে রাখেন।

চলচ্চিত্রের তালিকা

আরও দেখুন

তথ্যসূত্র

বহিঃসংযোগ

মার্কিন চলচ্চিত্র অভিনেত্রী
মার্কিন চলচ্চিত্র
১৯৬৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
ক্যালিফোর্নিয়ার সঙ্গীতশিল্পী
মার্কিন গায়িকা
২১শ শতাব্দীর মার্কিন নারী
২০১৬ এএফসি অনূর্ধ্ব-২৩ চ্যাম্পিয়নশিপ

২০১৬ এএফসি অনূর্ধ্ব-২৩ চ্যাম্পিয়নশিপ ছিল এএফসি অনূর্ধ্ব ২৩ চ্যাম্পিয়নশিপের দ্বিতীয় আসর, যা এশিয়ান ফুটবল কনফেডারেশন কর্তৃক এশীয় যুবকদের জন্য আয়োজিত একটি মহাদেশীয় আন্তর্জাতিক ফুটবল প্রতিযোগিতা। প্রতিযোগিতাটি ২০১৬ সালের ১২ থেকে ৩০ জানুয়ারি কাতারে অনুষ্ঠিত হয়। প্রতিযোগিতায় সর্বমোট ১৬টি দল অংশগ্রহণ করে। ২০১৩ সালে শুরু হওয়া এএফসি অনূর্ধ্ব-২২ চ্যাম্পিয়নশিপের নাম পরিবর্তনের মাধ্যমে এএফসি অনূর্ধ্ব-২৩ চ্যাম্পিয়নশিপ চালু হয় এ আসরের মাধ্যমে।

বাছাইপর্ব 

বাছাইপর্বের জন্য ড্র অনুষ্ঠিত হয় ২০১৪ সালের ৪ ডিসেম্বর। এতে ৪৩টি দল ১০টি গ্রুপে ভাগ করা এবং বাছাইপর্ব শেষে প্রতিটি গ্রুপের গ্রুপ বিজয়ী ও ৫টি সেরা রানার্সআপ দল চূড়ান্ত লড়াইয়ের জন্য যোগ্যতা অর্জন করে। কাতার স্বাগতিক দল হওয়া স্বয়ংক্রিয়ভাবে যোগ্যতা অর্জন করে।

বাছাইপর্ব ২০১৫ সালের ২৩ থেকে ৩১ মার্চ পর্যন্ত সময়ে অনুষ্ঠিত হয়। বি গ্রুপের খেলা পাকিস্তানের লাহোরের জন্য নির্ধারিত ছিল, কিন্তু লাহোরে চার্চ বোমা হামলার কারণে তা স্থগিত করা হয়েছিল।

বাছাইকৃত দল 
চূড়ান্ত প্রতিযোগিতায় প্রতিদ্বন্দ্বিতা করার জন্য ১৬টি দল নির্বাচিত হয়েছে।

মাঠ 
প্রতিযোগিতার সকল খেলা স্বাগতিক শহর দোহার চারটি স্টেডিয়ামে অনুষ্ঠিত হয়।

ড্র 
প্রতিযোগিতার চূড়ান্ত লড়াইয়ের জন্য ড্র অনুষ্ঠিত হয় ২০১৫ সালের ১২ সেপ্টেম্বর স্থানীয় সময় ১২.০০টায়, কাতারের রাজধানী দোহার ফোর সেশনস হোটেলে। এতে ১৬টি দলকে প্রতিটি গ্রুপে ৪টি দল করে ৪টি গ্রুপে ভাগ করা হয়।

অফিসিয়াল

স্কোয়াড

গ্রুপ পর্ব

নকআউট পর্ব

ব্রাকেট

কোয়ার্টার ফাইনাল

সেমি-ফাইনাল 
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।

তৃতীয় স্থান নির্ধারনী খেলা 
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।

ফাইনাল

বিজয়ী

পুরস্কার

পরিসংখ্যান

গোলস্কোর

প্রতিযোগিতার ক্রমিক অবস্থান

অলিম্পিকের জন্য যোগ্যতা অর্জন 
এএফসি থেকে তিনটি দল ২০১৬ গ্রীষ্মকালীন অলিম্পিকের জন্য যোগ্যতা অর্জন করে।

1 ইটালিক দ্বারা বছরের স্বাগতিককে নির্দেশ করা হয়েছে। পরিসংখ্যানে সকল অলিম্পিক বিন্যাস অন্তর্ভুক্ত (অলিম্পিকে অনূর্ধ্ব ২৩ বিন্যাস চালু হয় ১৯৯২ সালে).

তথ্যসূত্র

বহিঃসংযোগ
, the-AFC.

২০১৬ এএফসি অনূর্ধ্ব-২৩ চ্যাম্পিয়নশিপ
এএফসি অনূর্ধ্ব-২৩ চ্যাম্পিয়নশিপ
২০১৬-এ এশীয় ফুটবল
স্বাগতিক কাতারে আন্তর্জাতিক ফুটবল প্রতিযোগিতা
২০১৬-এ যুব ক্রীড়া
২০১৬-এ কাতারি ফুটবল
বেগম রোকেয়ার বাড়ি সংলগ্ন প্রাচীন মসজিদ

বেগম রোকেয়ার বাড়ি সংলগ্ন প্রাচীন মসজিদ একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।এই মসজিদ টি এখন পুনঃ নির্মাণ করা হয়েছে। মসজিদ টির অবস্থান বেগম রোকেয়া স্মৃতিকেন্দ্রের সামনে। কিন্তু কেউ যদি প্রাচীন মসজিদ দেখতে চান তাহলে পারবেন না , কেননা এখানে শুধু প্রাচীন মসজিদের কিছু অংশ দাঁড়িয়ে আছে যা লোক চক্ষুর অন্তরালেই থেকে যায়।

অবস্থান 

রংপুর শহর থেকে ৮ কিলোমিটার দক্ষিণ পূর্বে অবস্থিত এই মসজিদ টি বেগম রোকেয়ার বাড়িটির খুব কাছেই দক্ষিণ পূর্বে  অবস্থিত।

বিবরণ 
বেগম রোকেয়ার বাড়ি সংলগ্ন প্রাচীন মসজিদ টি বেগম রোকেয়ার পিতা জহিরউদ্দিন মোহাম্মদ আবু আলী হায়দার সাবের এর সময়ে তৈরি যিনি  পায়রাবন্দের জমিদারি বংশের সর্বশেষ উত্তরাধিকারী।বেগম রোকেয়ার মাতাও ছিলেন টাঙ্গাইলের বলিয়াদিও জমিদার পরিবারের কন্যা।

বেগম রোকেয়ার বাড়ি সংলগ্ন প্রাচীন মসজিদ এখন আর তেমন কিছুই অবশিষ্ট নাই। যা আছে তা হলো শুধু ভাঙ্গা দেয়াল যা অসংরক্ষিত  অবস্থায় আছে।

বেগম রোকেয়া স্মৃতিকেন্দ্র 
নারী জাগরণের পথিকৃৎ বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে  ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।

চিত্রশালা

আরও দেখুন
 বাংলাদেশের মসজিদের তালিকা
 রংপুর বিভাগের মসজিদের তালিকা

তথ্যসূত্র

বহিঃসংযোগ

রংপুর জেলার প্রত্নতাত্ত্বিক স্থাপনা
রংপুর জেলার দর্শনীয় স্থান
বেগম রোকেয়া
রংপুর জেলার মসজিদ
ফলসী ইউনিয়ন

ফলসী ইউনিয়ন হল ঝিনাইদহ জেলার হরিনাকুন্ডু উপজেলার অন্তর্গত ৬ নং ইউনিয়ন। এটি একটি গ্রামীণ এলাকা। ফলসী ইউনয়নটির অধিকাংশ মানুষের অর্থনৈতিক ব্যবস্থা কৃষি সংক্রান্ত। দিনে দিনে অনেক উন্নয়নের মধ্যদিয়ে আজ এই ইউনিয়নটি হরিনাকুন্ডু উপজেলার এক গুরুপূর্ণ এবং অবিচ্ছেদ্দ  ইউনিয়ন হিসেবে পরিচিতি লাভ করেছে।

অবস্থান ও আয়তন 
ফলশী ইউনিয়ন বাংলাদেশের খুলনা বিভাগের ঝিনাইদহ জেলার হরিণাকুণ্ডু উপজেলার একটি ইউনিয়ন। হরিনাকুন্ডু উপজেলার ৬ নং ইউনিয়ন হল ফলসী। এটি ২১.১৬ কিমি২ (৮.১৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,০০০ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৫টি।

হাট/বাজার 
বর্তমানে ফলসী ইউনিয়নে ২ টি বাজার রয়েছে। তবে বাজার হিসেবে দুটি পরিপূর্ণ নয়। নিত্যপ্রয়োজনীয় জিনিস বাদে এখানে তেমন কিছুই পাওয়া যায় না।  এখানকার অধিকাংশ জনগণ তাদের নিত্য প্রয়োজনীয় দ্রব্যাদি সংগ্রহ করার জন্য হরিনাকুন্ডু বাজারে যেয়ে থাকে।

ধর্মীয় স্থান 
ইউনিয়নটিতে ১৫-২০টি মসজিদ ব্যবস্থা বিদ্যমান রয়েছে।

শিক্ষা ব্যবস্থা 
সরকারি প্রাথমিক বিদ্যালয়- ৬ টি,
বেসরকারি রেজি: প্রাথমিক বিদ্যালয়- ৩ টি,
উচ্চ বিদ্যালয়- ১ টি এবং
মাদ্রাসা- ২ টি

তথ্যসূত্র

বহিঃসংযোগ 
 

হরিণাকুণ্ডু উপজেলার ইউনিয়ন
খুলনা বিভাগের ইউনিয়ন
ঝিনাইদহ জেলার ইউনিয়ন
লিওনেল রিচি

লিওনেল ব্রকম্যান রিচি জুনিয়র বা লিওনেল রিচি (ইংরেজি: Lionel Brockman Richie, Jr.) (জন্ম জুন ২০, ১৯৪৯) একজন খ্যাতনামা মার্কিন সঙ্গীত শিল্পী, গীতিকার, সুরকার, রেকর্ড প্রযোজক এবং অভিনেতা। তার জনপ্রিয় গানের মধ্যে রয়েছে "হ্যালো, ইজ ইট মি ইউ আর লুকিং ফর", "অল নাইট লং", "সে ইউ, সে মি", "রানিং উইথ দ্য নাইট"। তিনি পাঁচবার গ্র্যামি পুরস্কার, একবার গোল্ডেন গ্লোব পুরস্কার ও একাডেমি পুরস্কার লাভ করেন।

প্রাথমিক জীবন
লিওনেল ব্রকম্যান রিচি জুনিয়র ১৯৪৯ সালের ২০ জুন আলাবামার টাস্কিজিতে জন্মগ্রহণ করেন। তার পিতা লিওনেল ব্রকম্যান রিচি সিনিয়র এবং মাতা আলবার্টা ফস্টার। তিনি টাস্কিজি ইনস্টিটিউটের প্রাঙ্গনে বেড়ে ওঠেন।

রিচি জয়লেট টাউনশিপ হাই স্কুলের ইস্ট ক্যাম্পাসে পড়াশুনা করেন। জয়লেট স্কুলে তিনি নামী টেনিস খেলোয়াড় ছিলেন এবং টেনিসে বৃত্তি পেয়ে টাস্কিজি ইনস্টিটিউটে ভর্তি হন, এবং সেখান থেকে কয়েক বছর পর ড্রপ আউট হন। রিচি ইপিস্কোপাল চার্চে যাজক হওয়ার জন্য আধ্যাত্মিকতা বিষয়ে পাঠ শুরু করেন। কিন্তু পরে তিনি বুঝতে পারেন তাকে দিয়ে যাজকের কাজ হবে না এবং তিনি সঙ্গীত জীবন শুরু করার সিদ্ধান্ত নেন।

ডিস্কোগ্রাফি
 লিওনেল রিচি (১৯৮২)
 কান্ট স্লো ডাউন (১৯৮২)
 ড্যান্সিং অন দ্য সিলিং (১৯৮৬)
 ব্যাক টু ফ্রন্ট (১৯৯২) - তিনটি নতুন গান সহ সম্মিলিত অ্যালবাম
 লাউডার দেন ওয়ার্ডস (১৯৯৬)
 টাইম (১৯৯৮)
 রেনেসাঁ (২০০০)
 জাস্ট ফর ইউ (২০০৪)
 কামিং হোম (২০০৬)
 জাস্ট গো (২০০৯)
 টাস্কিজি (২০১২)

পুরস্কার ও মনোনয়ন

লিওনেল রিচি বহু পুরস্কার লাভ করেছেন। তিনি ১৯৮৬ সালে "সে ইউ, সে মি" গানের জন্য গ্র্যামি পুরস্কার, গোল্ডেন গ্লোব পুরস্কার ও শ্রেষ্ঠ মৌলিক গানের জন্য একাডেমি পুরস্কার লাভ করেন।

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট
 বিলবোর্ডে লিওনেল রিচি
 লিওনেল রিচি - আইএমডিবি
 ইন্সটাগ্রামে লিওনেল রিচি
 ফেসবুকে লিওনেল রিচি
 টুইটারে লিওনেল রিচি

১৯৪৯-এ জন্ম
জীবিত ব্যক্তি
মার্কিন সঙ্গীতশিল্পী
মার্কিন গীতিকার
মার্কিন সুরকার
মার্কিন রেকর্ড প্রযোজক
কান্ট্রি সঙ্গীত শিল্পী
গ্র্যামি পুরস্কার বিজয়ী
শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
গোল্ডেন গ্লোব পুরস্কার (সেরা মৌলিক গান) বিজয়ী
মার্কিন পপ গায়ক
আফ্রিকান-মার্কিন গায়ক
২১শ শতাব্দীর মার্কিন সঙ্গীতশিল্পী
মার্কিন সোল সঙ্গীতশিল্পী
মার্কিন পপ সঙ্গীতশিল্পী
আইল্যান্ড রেকর্ডসের শিল্পী
ইংরেজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২০শ শতাব্দীর মার্কিন সঙ্গীতশিল্পী
মার্কিন সমসাময়িক আরঅ্যান্ডবি শিল্পী
অবার্ন বিশ্ববিদ্যালয়ের প্রাক্তন শিক্ষার্থী
গোল্ডেন গ্লোব পুরস্কারপ্রাপ্ত সঙ্গীতজ্ঞ
আকবরউদ্দিন ওয়াইসি

আকবরউদ্দিন ওয়াইসি (; জন্ম ১৪ জুন ১৯৭০) একজন রাজনীতিবিদ। তিনি তেলেঙ্গানা বিধানসভার একজন বিধায়ক এবং সর্বভারতীয় মজলিস-ই-ইত্তেহাদুল মুসলিমিনের নেতা।
তিনি হায়দ্রাবাদের বিখ্যাত ওয়াইসি পরিবারের সন্তান। তার পিতা সুলতান সালাউদ্দিন ওয়াইসি এবং বড়ভাই আসাদউদ্দিন ওয়াইসি

তথ্যসূত্র 

১৯৭০-এ জন্ম
সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ
হায়দ্রাবাদ, ভারতের রাজনীতিবিদ
জীবিত ব্যক্তি
ভারতীয় মুসলিম
১৯৭১-এ জন্ম
তেলেঙ্গানা বিধানসভার সদস্য ২০১৮-২০২৩
তেলেঙ্গানা বিধানসভার সদস্য ২০১৪-২০১৮
অন্ধ্রপ্রদেশ বিধানসভার সদস্য ২০০৪-২০০৯
অন্ধ্রপ্রদেশ বিধানসভার সদস্য ১৯৯৯-২০০৪
ফিনিক্স পাখি

গ্রিক পুরাণে, একটি ফিনিক্স বা Phenix (Greek: φοῖνιξ phoinix; Latin: phoenix, phœnix, fenix) একটি দীর্ঘায়ু পাখি যার চক্রাকারভাবে দ্বিজ বা নবজন্ম হয়। কিছু গ্রন্থ মতে, রূপকথার পক্ষি বিশেষ পুনর্জন্মের আগে ১,৪০০ বছর ধরে বসবাস করতে পারে।

পৌরাণিক কাহিনী
পৌরাণিক কাহিনী অনুসারে পবিত্র অনল প্রভা থেকে ফিনিক্স পাখির সৃষ্টি। ফিনিসীয় পুরাণ, চাইনিজ পুরাণ, গ্রিক পুরাণ, হিন্দু পুরাণ এবং প্রাচীন মিসরীয়দের বর্ণনায়ও ফিনিক্স পাখির উল্লেখ পাওয়া গেছে। প্রাচীন গ্রিক পুরাণ অনুসারে ফিনিক্স হল এক পবিত্র ‘অগ্নিপাখি’। আর এটি এমনই একটি পবিত্র আগুনের পাখি, যার জীবনচক্র আবর্তিত হতে থাকে হাজার হাজার বছর ধরে। যমদূত আসার ঠিক আগেই ফিনিক্স পাখি নিজেদের বাসা নিজেরাই আগুন দিয়ে জ্বালিয়ে দেয়। আর নির্মমভাবে দগ্ধীভূত এই পাখি এবং তার বাসার ভস্ম থেকেই জন্ম নেয় নতুন জীবন।প্রাণ পায় নতুন জীবনের, শুরু হয় আবারও জাতিস্মর ফিনিক্সের অবিনাশী যাত্রা।

ফিনিশিয় সভ্যতাই নাকি প্রথম ফিনিক্স পাখির কল্পনা করেছিল। ফিনিশিয় সভ্যতা প্রথম ফিনিক্স পাখির কল্পনা করলেও অন্যান্য সভ্যতার ধর্মীয় পুরাণে বৃহৎ পাখির উপস্থিতি লক্ষ্য করা যায়। যেমন, হিন্দুধর্ম মতে এ পাখি দেবী অদিতির বাহন, প্রাচীন মিশরে বেনু বা বেন্নু। মিশরীয় মিথ এ এই বেনু পাখি গুরুত্বপূর্ণ ভূমিকা পালন করেছিল।

তথ্যসূত্র

 .
 .
 
 . Google books
 .

বহিঃসংযোগ 
 
 

গ্রিক কাল্পনিক প্রাণী
গ্রিসের জাতীয় প্রতীক
কিংবদন্তি পাখি
শিল ফাটা

শিল ফ়াটা মুম্বাইয়ের  দক্ষিণে থানে জেলা স্থিত একটি শহরতলি। শিল ফাটা এলাকাটি পারশিক পাহাড়ের পূর্বদিকে পুরাতন মুম্বাই-পুণে সড়কের (৪ নং জাতীয় মহাসড়ক) কাছে অবস্থিত।

বে-আইনি গৃহনির্মাণ 

২০১৩ সালের এপ্রিলে বহু আলোচিত  ২০১৩ থানে ভবন ধসটি এই এলাকাতে ঘটেছিল; যে দুর্ঘটনায় ৭২ জন নিহত ও ডজন খানেক অহত হন। ২০১০ সালে থানের যে সব এলাকয় অবৈধ নির্মাণ ধ্বংস করা হয়, শিলফাটা তার অন্যতম।  যেখানে সর্বমোট ৩০০টিরও বেশি ভবন ভেঙে ফেলা হয়েছিল।

পরিবহন 
শিল ফাটা মুম্ব্রা রেল স্টেশন থেকে  দূরে মুম্ব্রায় অবস্থিত।

২০১০ সালে মুম্বরা-শিলফাটা বাস পরিষেবা চালু করা হয়েছিল কিন্তু তা বেশিদিন সক্রিয় রাখা হয়নি। মুম্বাই মনোরেলের প্রস্তাবিত লাইল, কল্যাণ থেকে মহাপে পর্যন্ত লাইনটিতে শিলফাটায় একটি স্টেশন তৈরি করা হবে।

তথ্যসূত্র 

থানে জেলার নগর ও শহর
মুম্বই
মুম্বইয়ের শহরতলী
বেন ফেরিঙ্গা

বের্নার্ড ল্যুকাস "বেন" ফেরিঙ্গা (; জন্ম: ১৮ মে, ১৯৫১) ঘ্রোনিঙেন এলাকায় জন্মগ্রহণকারী বিশিষ্ট ওলন্দাজ কৃত্রিম জৈব রসায়নবিদ। আণবিক ন্যানোপ্রযুক্তি এবং সমজাতীয় অনুঘটন বিশেষজ্ঞ। তিনি স্ট্রাটিং রসায়ন ইনস্টিটিউটের ইয়াকোবুস হেনরিকুস ফান্ট হফ আণবিক বিজ্ঞান বিভাগের ডিস্টিংগুইসড অধ্যাপক। এছাড়াও, নেদারল্যান্ডসের ঘ্রোনিঙেন বিশ্ববিদ্যালয়ের শিক্ষানুক্রমিক অধ্যাপক ও রয়্যাল নেদারল্যান্ডস বিজ্ঞান একাডেমির বিজ্ঞান বিভাগের পরিচালনা কমিটির সভাপতি তিনি।

কর্মজীবন 
১৯৭৮ সালে প্রয়াত অধ্যাপক হান্স উইনবার্গের তত্ত্বাবধানে ঘ্রোনিঙেন বিশ্ববিদ্যালয় থেকে পিএইচডি ডিগ্রি লাভ করেন। নেদারল্যান্ডসের শেলে স্বল্পকালীন অবস্থান শেষে যুক্তরাজ্যে চলে যান। এরপর ১৯৮৪ সালে ঘ্রোনিঙেন বিশ্ববিদ্যালয়ে প্রভাষক হিসেবে মনোনীত হন। ১৯৮৮ সালে পূর্ণাঙ্গ অধ্যাপকরূপে অধ্যাপক উইনবার্গের স্থলাভিষিক্ত হন।

ফেরিঙ্গার গবেষণাক্ষেত্রের সাফল্য মৌলিক থেকে আধুনিক স্টেরিওকেমিস্ট্রি পর্যন্ত বিস্তৃত।

ইতোমধ্যে ৩০-এর অধিক স্বত্ত্ব ও ৬৫০-এর অধিক গবেষণা কর্ম প্রকাশিত হয়েছে। ত্রিশ সহস্রাধিকবার তার গবেষণাকে উদ্বৃত্ত করা হয়েছে ও এইচ-সূচকে ৯০ অতিক্রম করেছেন। তার কর্মজীবনে শতাধিক পিএইচডি ছাত্রের গবেষণাকর্মে নেতৃত্ব দিয়েছেন।

২০১৬ সালে তিনি "আণবিক যন্ত্রসমূহের নকশা প্রণয়ন ও সংশ্লেষণের জন্য" স্যার জে. ফ্রেজার স্টডার্ট ও জঁ-পিয়ের সোভাজের সাথে যৌথভাবে রসায়নশাস্ত্রে নোবেল পুরস্কার লাভ করেন।

তথ্যসূত্র

বহিঃসংযোগ 

ওলন্দাজ রসায়নবিদ
১৯৫১-এ জন্ম
জীবিত ব্যক্তি
জৈব রসায়নবিদ
রয়্যাল নেদারল্যান্ডস কলা ও বিজ্ঞান একাডেমির সদস্য
নোবেল বিজয়ী রসায়নবিদ
স্পিনোজা পুরস্কার বিজয়ী
ঘ্রোনিঙেন বিশ্ববিদ্যালয়ের প্রাক্তন শিক্ষার্থী
ঘ্রোনিঙেন বিশ্ববিদ্যালয় অনুষদ
এমেনের ব্যক্তিত্ব
ওলন্দাজ নোবেল বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সোসাইটির বিদেশি সদস্য
সারাহ জেসিকা পার্কার

সারাহ জেসিকা পার্কার () (জন্ম: মার্চ ৩, ১৯৬৫) হলেন একজন আমেরিকান অভিনেত্রী, চলচ্চিত্র প্রযোজক এবং ডিজাইনার।

প্রাথমিক জীবন 
সারাহ জেসিকা পার্কার নেলসনভিলে, ওহিওতে জন্মগ্রহণ করেন। তিনি 'বারবারা পার্কার' এর কন্যা, যিনি একটি নার্সারি স্কুল অপারেটর এবং শিক্ষক ছিলেন, এবং তার বাবা 'স্টিফেন পার্কার' ছিলেন একজন উদ্যোক্তা এবং সাংবাদিক। তিনি তার বাবা মায়ের আট সন্তানের মধ্যে একজন এবং তার বাবার 'বিচ্ছেদের পর, তার মা দ্বিতীয় বিয়ে করেন 'পল ফরস্ট' এর সাথে, যিনি একজন ট্রাকের চালক ও অ্যাকাউন্ট নির্বাহী, তিনি ছোটবেলা থেকে পার্কারের জীবনের একটা অংশ ছিলেন।

তথ্যসূত্র

বহিঃসংযোগ

 
 
 
Official Website: Sarah Jessica Parker Fragrances 

১৯৬৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ওহাইওর অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র প্রযোজক
মার্কিন টেলিভিশন অভিনেত্রী
মার্কিন শিশু অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
ইউনিসেফের শুভেচ্ছাদূত
মার্কিন ইহুদি অভিনেত্রী
জার্মান বংশোদ্ভূত অভিনেত্রী
মার্কিন মঞ্চ অভিনেত্রী
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
২১শ শতাব্দীর মার্কিন ইহুদি
ইহুদি সঙ্গীতশিল্পী
আয়রন ম্যান ৩

আয়রন ম্যান ৩ (আয়রন ম্যান থ্রি হিসেবে পর্দায় শৈলী) হল মার্ভেল কমিক্সের চরিত্র আয়রন ম্যান সমন্বিত একটি ২০১৬ আমেরিকান সুপারহিরো চলচ্চিত্র, মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত। এটা ২০০৮ এর আয়রন ম্যান এবং ২০১০ এর আয়রন ম্যান ২, এবং মার্ভেল সিনেম্যাটিক ইউনিভার্স এর সপ্তম চলচ্চিত্র।

অভিনয়ে 
 টনি স্টার্ক/আয়রন ম্যান হিসেবে রবার্ট ডাউনি জুনিয়র: 
 জেমস "রোড" রোডস/ওয়ার মেশিন হিসেবে ডন চিডল: ইউ.এস. স্টেটস এয়ার ফোর্সের একজন প্রাক্তন অফিসার যিনি ওয়ার মেশিন চালনা করেন।
 পেপার পটস হিসেবে গিনিথ পালট্রো: 
 হ্যাপি হুগান হিসেবে জন ফ্যাব্রিয়াউ: টনি স্টার্কের সাবেক দেহরক্ষী,যিনি বর্তমানে স্টার্ক ইন্ডাস্ট্রির নিরাপত্তা বিভাগের প্রধান।

টীকা 

  As part of the deal transferring the distribution rights of Marvel's The Avengers and Iron Man 3 from Paramount Pictures to the Walt Disney Studios, Paramount's logo appears in the films' opening titles, promotional materials and merchandise. Nevertheless, Walt Disney Studios Motion Pictures is credited at the end of the film.

আরও দেখুন 

 মার্ভেল সিনেম্যাটিক ইউনিভার্স
 মার্ভেল সিনেম্যাটিক ইউনিভার্সের চলচ্চিত্রের তালিকা
 মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা

তথ্যসূত্র

বহিঃসংযোগ 

 
 
 
 Official production notes

ইংরেজি ভাষার চলচ্চিত্র
মার্ভেল স্টুডিওজ
মার্ভেল সিনেম্যাটিক ইউনিভার্স
মার্কিন চলচ্চিত্র
টেকনো-থ্রিলার চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
২০১২-এর পটভূমিতে চলচ্চিত্র
আইম্যাক্স চলচ্চিত্র
২০১৩-এর ত্রিমাত্রিক চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র
মার্ভেল সিনেম্যাটিক ইউনিভার্সের চলচ্চিত্র
সুইজারল্যান্ডের পটভূমিতে চলচ্চিত্র
২০০০-এর পটভূমিতে চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের সুপারহিরো চলচ্চিত্র
মার্কিন ত্রিমাত্রিক চলচ্চিত্র
মার্কিন ধারাবাহিক চলচ্চিত্র
অভিনয়শিল্পী সম্পর্কে চলচ্চিত্র
১৯৯৯-এর পটভূমিতে চলচ্চিত্র
পাকিস্তানের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
নর্থ ক্যারোলাইনায় ধারণকৃত চলচ্চিত্র
সুজন সখি

সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত সুজন সখী ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।

কাহিনী সংক্ষেপ 
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখি তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখি একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!

শ্রেষ্ঠাংশে 
 সালমান শাহ - সুজন
 শাবনূর - সখি
 রাইসুল ইসলাম আসাদ - সুলেমান
 সাদেক বাচ্চু - লোকমান
 আনোয়ারা - সুজন ও সখির দাদী
 রিনা খান - লোকমানের স্ত্রী
 শারমিন - সুলেমানের স্ত্রী
 আঁখি - কুসুম
 মিঠু - ছোট সুজন
 নিনাদ
 সামসুদ্দিন কায়েস
 সিরাজ হায়দার
 সৈয়দ আখতার আলী
 জামিলুর রহমান শাখা
 তমিজউদ্দিন রিজভী
 আখন্দ সানোয়ার মোরশেদ
 আমির হোসেন বাবু

সঙ্গীত 
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন খান আতাউর রহমান। গানে কণ্ঠ দিয়েছেন এন্ড্রু কিশোর, সাবিনা ইয়াসমিন, নীলুফার ইয়াসমীন, কিরণ চন্দ্র রায়, রথীন্দ্রনাথ রায়, ও খান আসিফ আগুন।

গানের তালিকা

তথ্যসূত্র

বহিঃসংযোগ 
 
 

বাংলা ভাষার চলচ্চিত্র
১৯৯৪-এর চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
আবু তাহের সুরারোপিত চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
বাংলাদেশী পুনর্নির্মিত চলচ্চিত্র
শাহ আলম কিরণ পরিচালিত চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র